61969J0016
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 15ης Οκτωβρίου 1969 (
*1
)
Αντικείμενο της υποθέσεως:
Να αναγνωριστεί ότι η Ιταλική Δημοκρατία, εφαρμόζοντας σύστημα φορολογήσεως που περιλαμβάνει βαρύτερη φορολογική επιβάρυνση εις βάρος των αποσταγμάτων που εισάγονται από άλλα κράτη μέλη σε σχέση με τα αντίστοιχα εθνικά προϊόντα, παραβίασε το άρθρο 95 της Συνθήκης περί ιδρύσεως της Ευρωπαϊκής Οικονομικής Κοινότητος.
Διατακτικό της αποφάσεως:
Η Ιταλική Δημοκρατία, εξακολουθώντας να επιβάλλει μετά την 1η Ιανουαρίου 1962 επί των αποσταγμάτων που εισάγονται από τα άλλα κράτη μέλη δασμούς και λοιπούς φόρους, οι οποίοι στο έδαφός της εφαρμόζονται στην αλκοόλη, βάσει περιεκτικότητας σε αλκοόλη τουλάχιστον 70 %, παρέβη τις υποχρεώσεις που υπέχει δυνάμει του άρθρου 95 της Συνθήκης περί ιδρύσεως της Ευρωπαϊκής Οικονομικής Κοινότητος.
Πρόταση του γενικού εισαγγελέα:
Πρότεινε να δοθεί η απάντηση ότι στη συγκεκριμένη περίπτωση, είτε υπάρχει στην Ιταλία οργάνωση της αγοράς στον τομέα του οίνου και της αλκοόλης είτε όχι, οι ειδικοί κανόνες που διέπουν τη γεωργία, και ιδίως οι διατάξεις που αφορούν τις οργανώσεις της αγοράς, δεν μπορούν να δικαιολογήσουν τη διατήρηση της εφαρμογής στα εισαγόμενα αποστάγματα ειδικού καθεστώτος που αποκλίνει από τις αρχές του άρθρου 95. Συνεπώς η Ιταλική Δημοκρατία, εφαρμόζοντας σύστημα φορολογήσεως που έχει ως αποτέλεσμα να επιβάλλει στα αποστάγματα που εισάγονται από τα άλλα κράτη μέλη φορολογική επιβάρυνση ανώτερη από αυτή που φέρουν τα ανάλογα εθνικά προϊόντα, παρέβη το άρθρο 95 της Συνθήκης περί ιδρύσεως της ΕΟΚ.
(
*1
)	Γλώσσα διαδικασίας: η ιταλική.